Στο τέλος της εβδομάδας αναμένεται να υπάρξει ραντεβού του Ίλια Ίβιτς με τον Δημήτρη Μελισσανίδη, όπως γράφει σήμερα η Live Sport.



Στη συνάντηση που θα έχουν ο τεχνικός διευθυντής της ΑΕΚ με τον διοικητικό ηγέτη της ομάδας θα καθοριστούν οι ανάγκες της ομάδας, οι προτεραιότητες και φυσικά το μπάτζετ που θα διατεθεί για τις προσθήκες που θα γίνουν τον Ιανουάριο.



Σύμφωνα με το ίδιο δημοσίευμα, αν υπάρξει πρόταση για οποιονδήποτε ποδοσφαιριστή (Μάνταλο ή Μπάρκα για παράδειγμα), τότε θα υπάρξουν και ανάλογες εξελίξεις που θα επηρεάσουν και τις μεταγραφές ενός της «Ένωσης».



Ο Ίβιτς έχει ενημερώσει για τα πάντα τον Μελισσανίδη, αλλά απομένει ένα ραντεβού για να παρθούν οι τελικές αποφάσεις.